
INSTRUCIÓNS MATRIMONIO OFICINA XERAL DO
REXISTRO CIVIL DA CORUÑA
DOCUMENTACIÓN:
1. CERTIFICADO LITERAL DE NACEMENTO ORIXINAL E ACTUALIZADO de cada un dos cónxuxes españois. Se algún deles fose menor de idade deberá ademais acreditar a emancipación ou a dispensa.
1. CERTIFICADO DE EMPADROAMENTO INDIVIDUAL DE CADA UN DOS CÓNXUXES do ou dos Concellos onde residisen durante os 2 últimos anos. No suposto de non ter residido en España deberán achegar xustificante oficial do país onde residisen os dous últimos anos.
1. DECLARACION XURADA da non existencia de impedimento de vínculo matrimonial (axúntase coa solicitude) e só para a persoa solicitante de nacionalidade española.
1. FOTOPIAS dos DNI / PASAPORTES  de ambos solicitantes.
1. No caso de teren fillos en común achegarán copia do DNI (se o tivesen) ou copia do seu certificado de nacemento.
1. Se algunha das persoas solicitantes estivese DIVORCIADA ou VIÚVA deberá aportar CERTIFICACION LITERAL ORIXINAL onde conste inscrito o divorcio e, en caso de falecemento, ademais o CERTIFICADO LITERAL DE DEFUNCIÓN do cónxuxe falecido.
1. As persoas con NACIONALIDADE DISTINTA DA ESPAÑOLA deberán achegar certificado de nacemento e certificado do estado civil do país de orixe, orixinal e debidamente apostilados co selo da Apostila da Haia ou legalizados polo Consulado correspondente con selo, data e sinatura orixinal daqueles países que non entren dentro do Convenio da Haia; e debidamente traducidos por intérprete tradutor xurado no caso de seren expedidos noutro idioma que non sexa o castelán.
1. Os documentos que veñan LEGALIZADOS polos Consulados estranxeiros tamén deberán ser legalizados polo Servizo de Legalizacións do MAEUEC  (Ministerio de Asuntos Exteriores, Unión Europea e Cooperación)

1. Os pertencentes á UNIÓN EUROPEA poderán presentar os certificados    plurilingües, salvo os de nacionalidade Italiana ou Portuguesa, que deberán achegar un CERTIFICADO DE CAPACIDADE MATRIMONIAL.
1. No suposto de ter algunha das persoas solicitantes unha DOBRE NACIONALIDADE, de conformidade coa Instrución  635/2024 da Dirección Xeneral de Seguridade Xurídica e Fe Pública, deberán aportar o CERTIFICADO DE ESTADO CIVIL de ambos os países.
1. A documentación  tanto española como estranxeira achegada non pode exceder de 6 meses desde a data de expedición ou apostila, de ser este o caso; agás o volante de empadroamento, que a terá de 3 meses.
1. IMPORTANTE: non fixar a data de celebración da ligazón antes de ter presentado o expediente de matrimonio ante este Rexistro e ter xa un número de expediente.

Para a presentación da solicitude e documentación é suficiente con vir unha das persoas interesadas e incluso unha persoa no seu nome.
A ligazón pode celebrarse ante calquera Concello, Rexistro Civil ou Notaría de todo o territorio español.
As vodas neste Rexistro Civil da Coruña celébranse os venres (non festivos) en horario de mañá, entre as 11:30 e as 13:30 horas.
CITAS PARA PRESENTACIÓN DOCUMENTACIÓN:
registrocivil.acoruna@justicia.es    indicando  NOME E APELIDOS e un teléfono de contacto.

